ᱡᱟᱠᱤ ᱥᱨᱚᱯᱷ

ᱡᱚᱭ ᱠᱤᱥᱟᱱ ᱠᱟᱠᱩᱵᱷᱟᱭ "ᱡᱟᱠᱤ" ᱥᱨᱚᱯᱷ (ᱡᱟᱱᱟᱢ ᱑ ᱯᱷᱮᱵᱽᱨᱩᱭᱟᱨᱩ ᱑᱙᱕᱗) ᱫᱚ ᱢᱤᱫ ᱥᱤᱧᱚᱛᱤᱭᱟ‌. ᱟᱠᱴᱚᱨ ᱠᱟᱱᱟᱭ ᱾ ᱱᱩᱭ ᱫᱚ ᱯᱩᱱ ᱜᱮᱞ ᱥᱮᱨᱢᱟ ᱦᱩᱭᱩᱜ ᱠᱟᱱᱟ ᱦᱤᱱᱫᱤ ᱥᱤᱱᱮᱢᱟ (ᱵᱚᱞᱤᱣᱩᱰ) ᱨᱮ ᱠᱟ.ᱢᱤ ᱠᱟᱱᱟᱭ ᱟᱨ  (ᱦᱤᱱᱫᱤ, ᱠᱳᱝᱠᱳᱬᱤ, ᱠᱟᱱᱟᱰᱟ, ᱢᱚᱨᱟᱴᱷᱤ, ᱳᱰᱤᱭᱟ, ᱯᱚᱧᱡᱟᱵᱤ, ᱵᱮᱝᱜᱚᱞᱤ, ᱢᱟᱞᱟᱭᱚᱞᱚᱢ, ᱛᱟᱢᱤᱞᱤ, ᱛᱮᱞᱩᱜᱩ, ᱵᱷᱚᱡᱽᱯᱳᱨᱤ, ᱜᱩᱡᱽᱨᱟᱛᱤ, ᱟᱨ ᱤᱝᱞᱤᱥ ᱯᱟ.ᱨᱥᱤ ᱠᱚ ᱢᱮᱥᱟ ᱠᱟᱛᱮ) ᱒᱒᱐ ᱠᱷᱚᱱ ᱡᱟ.ᱥᱛᱤ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱟᱠᱟᱫᱟᱭ ᱾  ᱱᱩᱭ ᱫᱚ ᱯᱩᱱᱭᱟ. ᱯᱷᱤᱞᱢ‌ᱯᱷᱮᱭᱟᱨ ᱟᱣᱟᱨᱰ ᱫᱟᱜᱲᱮ ᱞᱮᱱᱟᱭ ᱟᱨ ᱥᱟᱶ ᱛᱮ ᱟᱭᱢᱟ ᱠᱷᱟᱴᱚ ᱯᱷᱤᱞᱢ ᱠᱟᱨᱮ ᱠᱟ.ᱢᱤ ᱞᱮᱫ-ᱟᱭ ᱾

 ᱱᱤᱡᱮᱨᱟᱜ ᱟᱬᱜᱛ ᱡᱤᱭᱚᱱ 
ᱡᱟᱠᱤ ᱫᱚ, ᱡᱚᱭ ᱠᱤᱥᱟᱱ ᱠᱟᱠᱩᱵᱷᱟᱭ ᱥᱨᱚᱯᱷ ᱧᱩᱛᱩᱢ ᱛᱮ ᱢᱩᱢᱵᱟᱭ, ᱥᱤᱧᱚᱛ ᱫᱤᱥᱚᱢ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱡᱚᱭ ᱠᱤᱥᱟᱱ ᱠᱟᱠᱟᱵᱷᱟᱭ ᱥᱨᱚᱯᱷ ᱫᱚ ᱜᱩᱡᱽᱨᱟᱛ ᱨᱤᱱᱤᱡ ᱦᱚᱲ ᱠᱟᱱᱟᱭ ᱟᱨ ᱟᱭᱚ ᱛᱩᱨᱠ ᱨᱮᱭᱟᱜ ᱠᱟᱡᱟᱠᱷᱥᱛᱷᱟᱱ ᱨᱤᱱᱤᱡ ᱠᱟᱱᱟᱭ ᱾ ᱠᱟᱡᱟᱠᱷᱥᱛᱷᱟᱱ ᱨᱮ ᱡᱚᱠᱷᱚᱱ ᱦᱩᱯᱠᱟ. ᱢᱟ.ᱨᱤ ᱥᱚᱨᱠᱟᱨ ᱠᱚ ᱵᱚᱫᱚᱞ ᱟ.ᱪᱩᱨᱮᱱᱟ ᱟᱡ ᱢᱟᱢᱚ ᱵᱩᱰᱷᱤ ᱫᱚ ᱟᱡ ᱨᱤᱱ ᱮᱭᱟᱭ ᱜᱚᱴᱟᱝ ᱦᱚᱯᱚᱱ ᱮᱨᱟ ᱥᱟᱶᱛᱮ ᱞᱚᱫᱟᱠᱷ ᱧᱤᱨ ᱦᱮᱡ ᱞᱮᱱᱟᱭ ᱾ ᱫᱚᱥᱟᱨ ᱛᱮ ᱱᱩᱠᱩ ᱫᱚ ᱫᱤᱞᱞᱤ ᱠᱷᱚᱱ ᱢᱩᱢᱵᱟᱭ ᱛᱮᱠᱚ ᱩᱪᱟ.ᱲ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱜᱩᱡᱽᱨᱟᱛᱤ ᱚᱲᱟᱜ ᱨᱤᱱᱤᱡ ᱠᱟᱱᱟᱭ ᱟᱨ ᱱᱩᱠᱩ ᱫᱚ ᱵᱮᱯᱟᱨᱤ ᱠᱟ ᱛᱟᱦᱮᱸ ᱞᱮᱱᱟ ᱾ ᱡᱟᱦᱟᱸᱭᱮᱱ ᱜᱮ ᱡᱟᱠᱤ ᱟᱡ ᱵᱟᱵᱟ ᱫᱚ ᱥᱴᱚᱠ ᱢᱟᱨᱠᱮᱴ ᱨᱮ ᱟᱡᱟᱜ ᱡᱷᱚᱛᱚ ᱯᱩᱭᱥᱟ.ᱭ ᱡᱷᱚᱲᱟ ᱦᱚᱪᱚᱭᱮᱱᱟ ᱟᱨ ᱑᱗ ᱥᱟᱞ ᱩᱢᱮᱨ ᱨᱮ ᱚᱲᱚᱜ ᱮ ᱵᱟ.ᱜᱤ ᱠᱟᱛᱮ ᱧᱤᱨ ᱮᱱᱟ ᱾ ᱟᱡ ᱵᱟᱵᱟ ᱟᱨ ᱟᱭᱚ ᱵᱟᱱᱟᱨ ᱜᱮ ᱠᱷᱟᱴᱚ ᱩᱢᱮᱨ ᱨᱮ ᱜᱮ ᱠᱤᱱ ᱧᱟᱯᱟᱢ ᱯᱮᱱᱟ ᱟᱨ ᱠᱤᱱ ᱵᱟᱯᱞᱟ ᱭᱮᱱᱟ ᱾

ᱡᱟᱠᱤ ᱟᱡᱟᱜ ᱰᱟᱺᱜᱩᱣᱟ. ᱩᱢᱮᱨ ᱨᱮ ᱠᱩᱪᱷᱩ ᱯᱚᱨᱯᱷᱭᱩᱢ ᱥᱮ ᱵᱚᱰᱤ ᱥᱯᱨᱮᱭ ᱨᱮ ᱟᱰᱵᱷᱮᱴᱟᱭᱤᱡ ᱞᱮᱠᱟᱭ ᱠᱟ.ᱢᱤ ᱞᱮᱫ-ᱟ ᱾ ᱟᱡᱤᱡ ᱢᱤᱫ ᱥᱠᱩᱞ ᱜᱟᱛᱮ, ᱡᱟᱦᱟᱸᱭ ᱫᱚ ᱥᱨᱚᱯᱷ "ᱡᱟᱠᱤ" ᱢᱮᱱᱛᱮ ᱧᱩᱛᱩᱢ ᱞᱮᱫᱮᱭᱟ ᱟᱨ ᱫᱚᱥᱟᱨ ᱨᱮ ᱯᱷᱤᱞᱢ ᱜᱚᱲᱦᱚᱱᱤᱭᱟ. ᱥᱩᱵᱟᱥ ᱜᱷᱟᱭᱤ ᱜᱮ ᱱᱚᱶᱟ ᱧᱩᱛᱩᱢ ᱮ ᱵᱮᱵᱷᱟᱨ ᱠᱮᱫ ᱛᱟᱭᱟ ᱡᱚᱠᱷᱚᱱ ᱱᱩᱭ ᱦᱤᱨᱳ ᱨᱮ ᱠᱟ.ᱢᱤ ᱞᱮᱫ-ᱟ ᱾ ᱡᱟᱠᱤ ᱞᱮᱛᱟᱲ ᱜᱮ ᱟᱠᱚᱣᱟᱜ ᱴᱤᱱ ᱵᱟᱴᱴᱤ ᱨᱮᱭᱟᱜ ᱚᱲᱟᱜ ᱫᱚ ᱥᱮᱱ ᱦᱤᱡᱩᱜ ᱜᱮᱭᱟ ᱾

ᱡᱟᱠᱤ ᱟᱡᱤᱡ ᱫᱩᱜᱞᱟ.ᱲᱤᱭᱟ. ᱜᱟᱛᱮ ᱟᱭᱮᱥᱟ ᱫᱚᱛᱛᱚ ᱥᱟᱶ ᱵᱟᱯᱞᱟ ᱞᱮᱱᱟᱭ ᱾ ᱟᱭᱮᱥᱟ ᱫᱚ ᱢᱚᱰᱮᱞ ᱮ ᱛᱟᱦᱮᱸ ᱠᱟᱱᱟ ᱟᱨ ᱫᱚᱥᱟᱨ ᱛᱮ ᱟᱡᱟᱜ ᱡᱟᱱᱟᱢ ᱫᱤᱱ ᱕ ᱡᱩᱱ ᱑᱙᱘᱗ ᱨᱮ ᱯᱷᱤᱞᱢ ᱯᱨᱚᱰᱭᱩᱥᱚᱨ ᱮ ᱥᱟᱯᱲᱟᱣ ᱞᱮᱱᱟ ᱾ ᱱᱩᱠᱤᱱ ᱵᱩᱰᱷᱟ.-ᱵᱩᱰᱷᱤ ᱫᱚ ᱢᱮᱥᱟ ᱠᱟᱛᱮ ᱡᱟᱠᱤ ᱥᱨᱚᱯᱷ ᱮᱱᱴᱟᱨᱴᱮᱱᱢᱮᱸᱴ ᱞᱤᱢᱤᱴᱮᱰ ᱧᱩᱛᱩᱢ ᱛᱮ ᱢᱮᱰᱤᱭᱟ ᱠᱩᱢᱯᱟ.ᱱᱤ ᱠᱤᱱ ᱪᱟ.ᱞᱩ ᱮᱫᱟ ᱾ ᱥᱳᱱᱤ ᱴᱤᱵᱷᱤ ᱨᱮᱭᱟᱜ ᱯᱩᱭᱞᱩ ᱛᱷᱟᱯᱚᱱ ᱒᱐᱑᱒ ᱠᱷᱚᱱᱟᱜ ᱡᱟᱠᱤ ᱛᱤᱠᱤᱱᱟᱜ ᱱᱚᱶᱟ ᱨᱮ ᱑᱐% ᱵᱷᱟᱜᱽ ᱛᱟᱦᱮᱸ ᱠᱟᱱᱟ, ᱟᱨ ᱱᱩᱠᱤᱱ ᱫᱚ ᱟ.ᱠᱤᱱᱟᱜ ᱥᱮᱭᱟᱨ ᱠᱤᱱ ᱟ.ᱠᱷᱨᱤᱧ ᱠᱮᱫ ᱛᱮ ᱑᱕ ᱥᱮᱨᱢᱟ ᱨᱮᱭᱟᱜ ᱡᱟᱯᱚᱜ ᱡᱚᱴᱟᱣ ᱫᱩᱜᱞᱟ.ᱲ ᱥᱟ.ᱜᱟ.ᱭ ᱠᱤᱱ ᱢᱩᱪᱟ.ᱫ ᱟᱠᱟᱫᱟ ᱾ ᱱᱩᱠᱤᱱ ᱨᱮ ᱵᱟᱨᱭᱟ ᱜᱤᱫᱽᱨᱟ. ᱾ ᱢᱤᱫ ᱫᱚ ᱵᱚᱞᱤᱣᱩᱰ ᱟᱠᱴᱚᱨ ᱴᱟᱭᱜᱟᱨ ᱥᱨᱚᱯᱷ ᱟᱨ ᱫᱚᱥᱟᱨᱤᱡ ᱫᱚ ᱠᱨᱤᱥᱱᱟ ᱥᱨᱚᱯᱷ ᱧᱩᱛᱩᱢᱟᱱ ᱦᱚᱯᱚᱱᱮᱨᱟ ᱠᱟᱱᱟᱭ ᱾ 

ᱡᱟᱠᱤ ᱫᱚ ᱤᱱᱴᱚᱨᱱᱮᱥᱱᱟᱞ ᱯᱷᱤᱞᱢ & ᱴᱮᱞᱤᱵᱷᱤᱡᱚ ᱜᱟᱶᱛᱟ, ᱮᱥᱤᱭᱟᱱ ᱟᱠᱟᱰᱮᱢᱤ ᱚᱯᱦ ᱯᱷᱤᱞᱢ & ᱴᱮᱞᱤᱵᱷᱤᱡᱚ ᱨᱤᱱᱤᱡ ᱡᱤᱣᱤᱫ ᱡᱤᱭᱚᱱ ᱥᱚᱦᱮᱛ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟ.ᱲᱛᱤ ᱡᱟᱱᱚᱲ




Category:1957 births
Category:Living people
Category:Indian male film actors
Category:Indian male models
Category:Film producers from Mumbai
Category:Gujarati people
Category:Indian people of Turkish descent
Category:Male actors from Mumbai
Category:Male actors in Bengali cinema
Category:Male actors in Hindi cinema
Category:Male actors in Kannada cinema
Category:Male actors in Malayalam cinema
Category:Male actors in Marathi cinema
Category:Male actors in Tamil cinema
Category:Male actors in Telugu cinema
Category:Male actors in Odia cinema
Category:Male actors in Punjabi cinema
Category:Male actors in Bhojpuri cinema
Category:Male actors in Gujarati-language films
Category:20th-century Indian male actors
Category:21st-century Indian male actors
Category:Filmfare Awards winners